b'\n_START_ARTICLE_\nValerijus Simulik\n_START_SECTION_\nBiografija\n_START_PARAGRAPH_\n1984 m. baig\xc4\x97 \xc5\xa0iauli\xc5\xb3 14-\xc4\x85j\xc4\x85 vidurin\xc4\x99 mokykl\xc4\x85. 1988 m. baig\xc4\x97 \xc5\xa0iauli\xc5\xb3 pedagoginio instituto Fizikos ir matematikos fakultet\xc4\x85, \xc4\xafgijo fizikos mokytojo specialyb\xc4\x99. 2001\xe2\x80\x932002 m. baig\xc4\x97 \xc5\xa0iauli\xc5\xb3 universiteto Socialini\xc5\xb3 moksl\xc5\xb3 fakulteto vadybos magistrant\xc5\xabr\xc4\x85 ir \xc4\xafgijo vadybos ir verslo administravimo (specializacija \xe2\x80\x93 \xc5\xa1vietimo vadyba) magistro kvalifikacin\xc4\xaf laipsn\xc4\xaf. 2004 m. Mykolo Romerio universitete baig\xc4\x97 teis\xc4\x99 ir valdym\xc4\x85._NEWLINE_1988 m. pagal paskyrim\xc4\x85 dirbo Kauno 36-ojoje vidurin\xc4\x97je mokykloje fizikos mokytoju, tais pa\xc4\x8diais metais per\xc4\x97jo dirbti \xc4\xaf \xc5\xa0iauli\xc5\xb3 pedagoginio instituto Fizikos katedr\xc4\x85 techniku. 1991\xe2\x80\x931994 m. \xc5\xa0iauli\xc5\xb3 21-osios vidurin\xc4\x97s mokyklos direktoriaus pavaduotojas mokymo ir aukl\xc4\x97jimo reikalams, 1994\xe2\x80\x932000 m. \xc5\xa0iauli\xc5\xb3 Gytari\xc5\xb3 vidurin\xc4\x97s mokyklos direktorius._NEWLINE_2000\xe2\x80\x932003 m. \xc5\xa0iauli\xc5\xb3 miesto savivaldyb\xc4\x97s tarybos narys, i\xc5\xa1rinktas taip pat 2002 m., 2007 m. ir 2011 m. \xc5\xa0iauli\xc5\xb3 miesto savivaldyb\xc4\x97s tarybos nariu, mandato atsisak\xc4\x97. _NEWLINE_Nuo 2000 m. Lietuvos Respublikos Seimo narys. 2004\xe2\x80\x932006 m. Seimo \xc5\xa0vietimo, mokslo ir kult\xc5\xabros komiteto pirmininkas._NEWLINE_Nuo 1999 m. rugs\xc4\x97jo 16 d. iki 2011 m. Naujosios s\xc4\x85jungos narys, 2002\xe2\x80\x932011 m. Naujosios S\xc4\x85jungos (socialliberal\xc5\xb3) \xc5\xa0iauli\xc5\xb3 skyriaus pirmininkas, Naujosios s\xc4\x85jungos (socialliberal\xc5\xb3) pirmininko pavaduotojas. Nuo 2014 m. visuomeninio jud\xc4\x97jimo \xe2\x80\x9eU\xc5\xbe \xc5\xa0iaulius\xe2\x80\x9c pirmininkas._NEWLINE_Radiom\xc4\x97g\xc4\x97jas trumpabangininkas (LY2QT), nuo 1985 m. dalyvauja Lietuvos radijo m\xc4\x97g\xc4\x97j\xc5\xb3 draugijos veikloje. Nuo 1999 m. Lietuvos radijo sporto federacijos narys. 1997\xe2\x80\x931998 m. Moksleivi\xc5\xb3 m\xc4\x97g\xc4\x97j\xc5\xb3 krep\xc5\xa1inio lygos prezidentas._NEWLINE_\xc5\xbdmona Regina, dukt\xc4\x97 Dovil\xc4\x97.'